Prema prvim neslužbenim informacijama, riječ je o muškarcu mlađe životne dobi i stranom turistu.

Tijelo mrtvog muškarca pronađeno je u subotu ujutro u moru u Tisnom, potvrdili su u Policijskoj upravi šibensko-kninskoj. Za DNEVNIK.hr iz PU šibensko-kninske dodaju kako se sve okolnosti još utvrđuju pa još nije poznat niti identitet niti uzrok smrti mladog muškarca.

Dojava hitnim službama o nalasku mrtve osobe u naseljenom dijelu Tisnog stigla je u 8,35 sati nakon čega je na mjesto događaja upućena ekipa Hitne pomoći, a ubrzo zatim i mrtvozornik.

Prema prvim neslužbenim informacijama, riječ je o muškarcu mlađe životne dobi i stranom turistu.

Mrtvo tijelo iz mora su izvukli vatrogasci, a uzrok smrti tek će se utvrditi. Policija provodi istragu. (HINA)